На основу члана 51. став 1. тачка 7 Закона о ученичком и студентском стандарду ( „Сл.гласник РС“ 18/10,55/13,27/2018 др. Закон и 10/2019) и члана 12. став 2. тачка 3. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018), а у складу са чланом 54. став 10. Закона о ученичком и студентском стандарду ( „Сл.гласник РС“ 18/10,55/13,27/2018 др. Закон и 10/2019 ), чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета словачке националне мањине на 5. електронској седници донео је следећу

**ОДЛУКУ О ДАВАЊУ МИШЉЕЊА**

**у поступку избора директора Установе студентског стандарда Студентски центар Нови Сад у Новом Саду**

**I**

На конкурс за избор директора Установе студентског стандарда Студентски центар Нови Сад у Новом Саду пријавио се један кандидат, Зоран Мартиновић дипломирани правник из Малог Иђоша

Даје се **позитивно мишљење** за избор предложеног кандидата **Зорана Мартиновића** дипломираног правника из Малог Иђоша, на радно место директора **У**станове студентског стандарда Студентски центар Нови Сад у Новом Саду.

**II**

Одлуку доставити председнику Савета ради одобравања на првој наредној седници Националног савета словачке националне мањине.

***Образложење***

Установа студентског стандарда Студентски центар Нови Сад у Новом Саду је доставила Захтев за давање мишљења у поступку избора директора број: 05/09-68/5 од дана 28.02.2023. године.

Извршни одбор разматрао је на 5. електронској седници, одржаној од дана 13.03.2023 године до 15.03.2023.године достављени захтев.

Установа студентског стандарда Студентски центар Нови Сад у Новом Саду доставила је Савету, уз захтев за давање мишљења и Одлуку о давању предлога и мишљења на директора број: : 05/09-231/I-5 од дана 27.02.2023. године и Предлог за именовање кандидата Зорана Мартиновића за директора Установе студентског стандарда Студентски центар Нови Сад у Новом Саду.

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења предложеном кандидату гласало је 6 чланова Извршног одбора од укупног броја присутних. Против предложеног кандидата гласало је 0 чланова. Уздржаних чланова није било.

У складу са горе наведеним, а на основу члана 12. став 2. тачка 3. Закона о националним саветима националних мањина, донета је одлука из диспозитива.

Национални савет позива будућег директора на сарадњу при популаризацији словачког језика у Зрењанину.

.

Број: 01-26 /2023-04

Датум: 15.03.2023

Место: Нови Сад

ПРЕДСЕДНИК ИЗВРШНОГ ОДБОРА

Елена Турански

ПРЕДСЕДНИЦА НАЦИОНАЛНОГ САВЕТА

СЛОВАЧКЕ НАЦИОНАЛНЕ МАЊИНЕ

Душанка Петрак